CONSILIUL LOCAL AL  MUNICIPIULUI  CRAIOVA                        
HOTĂRÂREA  NR. 252
Consiliul Local al Municipiului Craiova, întrunit în şedinţa ordinară din data de 30.10.2008;

Având în vedere rapoartele nr.145700/2008 întocmit de Direcţia Patrimoniu şi nr. 3807/2008 întocmit de Serviciul Public Administraţia Pieţelor şi Târgurilor  Craiova prin care se propune prelungirea duratei contactelor de închiriere având ca obiect terenuri ocupate de construcţii provizorii cu destinaţie de spaţii comerciale, producţie şi prestări servicii situate în pieţele municipiului Craiova, precum şi spaţii comerciale situate în Târgul Romaneşti şi rapoartele comisiilor de specialitate ale Consiliului Local al Municipiului Craiova nr.168, 170, 171, 172, 175/2008;

În conformitate cu prevederile Legii nr.213/1998, republicată, privind proprietatea publică şi regimul juridic al acesteia;

În temeiul art.36, alin.2,  lit. c coroborat cu alin.5, lit. a, art.123, alin.1, art.45, alin.3 şi art.61 alin.2 din Legea nr.215/2001, republicată, privind administraţia publică locală;
HOTĂRĂŞTE:

Art.1. Se aprobă prelungirea, pe o perioadă de 3 ani, a duratei contractelor de închiriere, având ca obiect terenuri şi spaţii ocupate de construcţii provizorii, cu destinaţia de spaţii comerciale, producţie şi prestări servicii, situate în pieţele municipiului Craiova, prevăzute în anexele nr.1 şi nr.2, care fac parte integrantă din prezenta hotărâre.

Art.2.  Se aprobă prelungirea, până la data de 31 decembrie 2008, a duratei contractelor de închiriere, având ca obiect terenurile şi spaţiile ocupate de construcţii provizorii cu destinaţie de spaţiile comerciale, producţie şi prestări servicii situate în Târgul Romaneşti Craiova, prevăzute în anexele nr.3 şi 4, care fac parte integrantă din prezenta hotărâre.
Art.3.  Serviciului Public Administraţia Pieţelor şi Târgurilor Craiova, îi revine cota parte de 50% din chiria încasată, iar cota parte de 50% revine Consiliului Local al Municipiului Craiova.

Art.4. Se împuterniceşte directorul Serviciului Public Administraţia Pieţelor şi Târgurilor  Craiova, să semneze contractele de închiriere.

Art.5. Pe data prezentei hotărâri, se modifică în mod corespunzător Hotărârile Consiliului Local al Municipiului Craiova nr. 125/2005 şi nr. 127/2004.

Art.6. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico- Financiară şi Serviciul Public Administraţia Pieţelor şi Târgurilor Craiova  vor aduce la îndeplinire prevederile prezentei hotărâri.

